02020R1191 — FI — 03.11.2021 — 002.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

Muutettu:









▼B

KOMISSION TÄYTÄNTÖÖNPANOASETUS (EU) 2020/1191,

annettu 11 päivänä elokuuta 2020,

toimenpiteistä tomaatin ruskokurttuviruksen (ToBRFV) unioniin kulkeutumisen ja siellä leviämisen estämiseksi sekä täytäntöönpanopäätöksen (EU) 2019/1615 kumoamisesta







1 artikla

Määritelmät

Tässä asetuksessa tarkoitetaan:

a) ’asianomaisella tuhoojalla’ tomaatin ruskokurttuvirusta (ToBRFV)

▼M2

b) ’asianomaisilla kasveilla’ lajin Solanum lycopersicum L. ja sen hybridien ja lajin Capsicum spp. kasveja, ei kuitenkaan asianomaisia siemeniä ja asianomaisia hedelmiä

c) ’asianomaisilla siemenillä’ lajin Solanum lycopersicum L. ja sen hybridien ja lajin Capsicum spp. siemeniä

d) ’asianomaisilla hedelmillä’ lajin Solanum lycopersicum L. ja sen hybridien ja lajin Capsicum spp. hedelmiä.

▼B

2 artikla

Asianomaista tuhoojaa koskevat kiellot

Asianomaista tuhoojaa ei saa tuoda unionin alueelle, eikä sitä saa siirtää tai pitää tai lisätä eikä luovuttaa unionin alueella.

3 artikla

Asianomaisen tuhoojan havaitseminen tai epäilty esiintyminen

1. Kaikkien unionin alueella olevien henkilöiden, jotka epäilevät asianomaisen tuhoojan esiintymistä tai saavat tietää sen esiintymisestä, on välittömästi ilmoitettava asiasta toimivaltaiselle viranomaiselle ja toimitettava tälle kaikki asiaankuuluvat tiedot asianomaisen tuhoojan esiintymisestä tai epäillystä esiintymisestä.

2. Vastaanotettuaan kyseisen ilmoituksen toimivaltaisen viranomaisen on a) kirjattava annetut tiedot välittömästi b) toteutettava kaikki tarvittavat toimenpiteet asianomaisen tuhoojan esiintymisen tai epäillyn esiintymisen vahvistamiseksi c) varmistettava, että kaikille henkilöille, joilla on valvonnassaan asianomaisen tuhoojan mahdollisesti tartuttamia kasveja, ilmoitetaan välittömästi i) asianomaisen tuhoojan esiintymisestä tai epäillystä esiintymisestä sekä ii) asianomaiseen tuhoojaan liittyvistä mahdollisista riskeistä ja toteutettavista toimenpiteistä.

▼M2

4 artikla

Asianomaisen tuhoojan vahvistettua esiintymistä koskevat toimenpiteet

1. Jos asianomaisen tuhoojan esiintyminen tai epäilty esiintyminen jäsenvaltion alueella vahvistetaan virallisesti, asianomaisen jäsenvaltion toimivaltaisen viranomaisen on varmistettava, että asianomaisen tuhoojan hävittämiseksi toteutetaan asianmukaisia toimenpiteitä asetuksen (EU) 2016/2031 17 artiklan mukaisesti.

Kyseisen toimivaltaisen viranomaisen on lisäksi toteutettava tämän artiklan 2 ja 3 kohdassa säädetyt toimenpiteet, elleivät asetuksen (EU) 2016/2031 18 artiklan 4 kohdan vaatimukset täyty asianomaisen tuhoojan osalta.

2. Toimivaltaisen viranomaisen on viipymättä määritettävä rajattu alue seuraavasti: a) jos asianomaista tuhoojaa esiintyy fyysisesti suojatuissa tuotantopaikoissa, rajatun alueen on käsitettävä vähintään se tuotantopaikka, jossa asianomaista tuhoojaa on havaittu; b) jos asianomaista tuhoojaa esiintyy muissa kuin a alakohdassa tarkoitetuissa tuotantopaikoissa, rajatun alueen on käsitettävä; i) saastunut alue, johon kuuluu vähintään se tuotantopaikka, jossa asianomaista tuhoojaa on havaittu; ii) saastunutta aluetta ympäröivä vähintään 30 metriä leveä puskurialue.

3. Toimivaltaisen viranomaisen tai toimivaltaisen viranomaisen virallisessa valvonnassa olevan ammattimaisen toimijan on toteutettava rajatulla alueella seuraavat toimenpiteet: a) asianomaisten istutettaviksi tarkoitettujen kasvien tai asianomaisten siementen tuotantoon tarkoitetuissa tuotantopaikoissa; i) poistettava ja hävitettävä välittömästi kaikki tartunnan saaneita asianomaisia istutettaviksi tarkoitettuja kasveja sisältävät erät ja tapauksen mukaan tällaisista eristä peräisin olevat asianomaiset siemenet. Poistaminen ja hävittäminen on tehtävä niin, että vältetään asianomaisen tuhoojan leviämisvaara; ii) kohdistettava erityisiä hygieniatoimenpiteitä henkilöstöön, tuotantopaikan rakenteisiin, työkaluihin ja koneisiin sekä kuljetuksessa käytettäviin materiaaleihin ja välineisiin, jotta voidaan estää asianomaisen tuhoojan leviäminen tuotantolaitoksessa oleviin muihin eriin ja seuraavien viljelykausien asianomaisiin kasveihin tai muihin tuotantopaikkoihin; iii) hävitettävä tai käsiteltävä kasvualusta vähintään kasvukauden lopussa siten, että tunnistettavaa asianomaisen tuhoojan leviämisvaaraa ei ole; b) asianomaisten hedelmien tuotantoon tarkoitetuissa tuotantopaikoissa i) poistettava ja hävitettävä kaikki kasvit tuotantopaikasta ainakin viljelykauden lopussa. Poistaminen on tehtävä niin, että tunnistettavaa asianomaisen tuhoojan leviämisvaaraa ei ole; ii) kohdistettava erityisiä hygieniatoimenpiteitä henkilöstöön, tuotantopaikan rakenteisiin, työkaluihin ja koneisiin sekä hedelmien pakkaamisessa ja kuljetuksessa käytettäviin materiaaleihin ja välineisiin, jotta voidaan estää asianomaisen tuhoojan leviäminen seuraavien viljelykausien asianomaisiin kasveihin tai muihin tuotantopaikkoihin; iii) hävitettävä tai käsiteltävä kasvualusta vähintään kasvukauden lopussa siten, että tunnistettavaa asianomaisen tuhoojan leviämisvaaraa ei ole.

4. Toimivaltaiset viranomaiset voivat lakkauttaa rajatun alueen ja lopettaa vastaavat hävittämistoimenpiteet, jos tuotantopaikan on seuraavan viljelykauden asianomaisia kasveja koskevan näytteenoton ja testauksen jälkeen todettu olevan vapaa asianomaisesta tuhoojasta vähintään kuuden kuukauden ajan kyseisten kasvien istuttamisesta.

▼B

5 artikla

Kyselytutkimukset asianomaisen tuhoojan esiintymisestä jäsenvaltioissa

1. Jäsenvaltioiden on tehtävä vuosittain kyselytutkimuksia asianomaisen tuhoojan esiintymisestä asianomaisissa istutettaviksi tarkoitetuissa kasveissa, siemenissä ja hedelmissä alueellaan, myös asianomaisten siementen ja istutettaviksi tarkoitettujen kasvien tuotantopaikoissa.

2. Kyselyjen on a) sisällettävä näytteenotto ja testaus liitteen mukaisesti ja b) perustuttava i) asianomaisen tuhoojan kyseiseen jäsenvaltioon kulkeutumisen ja siellä leviämisen arvioituun riskiin sekä ii) luotettaviin tieteellisiin ja teknisiin periaatteisiin, jotka koskevat mahdollisuutta havaita asianomainen tuhooja.

3. Jäsenvaltioiden on ilmoitettava komissiolle ja muille jäsenvaltioille viimeistään kunkin vuoden 30 päivänä huhtikuuta edellisen kalenterivuoden aikana tehtyjen kartoitusten tulokset.

6 artikla

Asianomaisten istutettaviksi tarkoitettujen kasvien siirrot unionissa

1. Asianomaisia istutettaviksi tarkoitettuja kasveja saa siirtää unionissa ainoastaan, jos niiden mukana on kasvipassi ja molemmat seuraavista edellytyksistä täyttyvät: a) asianomaiset kasvit on kasvatettu tuotantopaikassa, jossa asianomaista tuhoojaa ei sen havaitsemiseksi hyvissä ajoin suoritettujen virallisten tarkastusten perusteella tiedetä esiintyvän, ja jos asianomaisissa kasveissa on asianomaisen tuhoojan oireita, toimivaltainen viranomainen on ottanut niistä näytteitä, joiden testaaminen on osoittanut, ettei niissä esiinny asianomaista tuhoojaa b) asianomaisten istutettaviksi tarkoitettujen kasvien erät on pidetty erillään muista asianomaisten kasvien eristä soveltamalla asianmukaisia hygieniatoimenpiteitä ja fyysistä erottelua.

Tässä kohdassa tarkoitettu näytteenotto testausta varten on suoritettava liitteen mukaisesti.

2. Mitä 1 kohdassa säädetään, ei sovelleta: a) asianomaisiin Capsicum spp. -lajikkeiden kasveihin, joiden tiedetään olevan resistenttejä asianomaiselle tuhoojalle b) täytäntöönpanopäätöksen (EU) 2019/1615 mukaisesti tuotettuihin asianomaisiin istutettaviksi tarkoitettuihin kasveihin.

7 artikla

Asianomaisten siementen siirrot unionin alueella

1. Asianomaisia siemeniä saa siirtää unionin alueella ainoastaan, jos niiden mukana on kasvipassi ja jos ne täyttävät kaikki seuraavat edellytykset: a) niiden emokasvit on tuotettu tuotantopaikassa, jossa asianomaista tuhoojaa ei tiedetä esiintyvän asianomaisen tuhoojan havaitsemiseksi hyvissä ajoin suoritettujen virallisten tarkastusten perusteella ▼M2 b) toimivaltainen viranomainen tai toimivaltaisen viranomaisen valvonnan alaisena toimiva ammattimainen toimija on ottanut ja testannut niistä tai niiden emokasveista otetut näytteet asianomaisen tuhoojan osalta, ja kyseiset testit ovat osoittaneet, ettei asianomaisissa siemenissä ole havaittu asianomaista tuhoojaa. Emokasveja testattaessa näytteet on otettava mahdollisimman vähän aikaa ennen hedelmien ensimmäisen korjuun aloittamista. Jos epäillään asianomaisen tuhoojan esiintymistä, näytteenoton ja testauksen voivat suorittaa ainoastaan toimivaltaiset viranomaiset asetuksen (EU) 2016/2031 87 artiklan 3 kohdan c alakohdan mukaisesti. ▼B c) kaikkien asianomaisten siemenerien alkuperä kirjataan ja dokumentoidaan.

▼M1

Asianomaisiin siemeniin, jotka on korjattu ennen 15 päivää elokuuta 2020, ei sovelleta a alakohdan edellytystä.

▼M1

2. Poiketen siitä, mitä 1 kohdan a alakohdassa ja b alakohdan ensimmäisessä alakohdassa säädetään, toimivaltaisen viranomaisen tai toimivaltaisen viranomaisen virallisen valvonnan alaisena toimivien ammattimaisten toimijoiden on pitänyt ottaa näytteet ennen 15 päivää elokuuta 2020 korjatuista asianomaisista siemenistä ja testata ne asianomaisen tuhoojan varalta ja todeta ne vapaiksi kyseisestä tuhoojasta ennen niiden ensimmäistä siirtoa unionissa.

Asianomaiset siemenet, jotka siirretään ensimmäisen kerran unionissa 1 päivän huhtikuuta 2021 jälkeen ja jotka on testattu ELISA-menetelmällä ennen 30 päivää syyskuuta 2020, on testattava uudelleen muulla kuin ELISA-menetelmällä liitteessä olevan 3 kohdan mukaisesti.

▼B

3. Näytteenotto siemenistä ja niiden testaus on suoritettava liitteen mukaisesti.

4. Edellä olevaa 1 ja 2 kohtaa ei sovelleta Capsicum spp. -lajikkeiden siemeniin, joiden tiedetään olevan resistenttejä asianomaiselle tuhoojalle.

8 artikla

Asianomaisten istutettaviksi tarkoitettujen kasvien tuonti unioniin

1. Kolmansista maista peräisin olevia asianomaisia istutettaviksi tarkoitettuja kasveja (lukuun ottamatta niitä Capsicum spp. -lajikkeita, joiden tiedetään olevan resistenttejä asianomaiselle tuhoojalle) saa tuoda unioniin ainoastaan, jos niiden mukana on kasvinterveystodistus, joka sisältää otsikon ”Lisäilmoitus” alla a) virallisen lausunnon siitä, että asianomaiset istutettaviksi tarkoitetut kasvit ovat peräisin asianomaisista siemenistä, joille on tehty liitteen mukainen näytteenotto ja testaus asianomaisen tuhoojan varalta, ja ettei näissä testeissä ole havaittu asianomaista tuhoojaa b) virallisen lausunnon siitä, että istutettaviksi tarkoitetut asianomaiset kasvit on tuotettu alkuperämaan kansallisen kasvinsuojeluelimen rekisteröimässä ja valvomassa tuotantopaikassa, jonka tiedetään asianomaisen tuhoojan havaitsemiseksi hyvissä ajoin suoritettujen virallisten tarkastusten perusteella olevan vapaa asianomaisesta tuhoojasta ja jossa on oireiden ilmetessä tehty virallinen näytteenotto ja testaus asianomaisen tuhoojan varalta ja jonka on kyseisten testien perusteella todettu olevan vapaa asianomaisesta tuhoojasta c) rekisteröidyn tuotantopaikan nimen.

2. Kolmansista maista peräisin olevia asianomaisia Capsicum spp. -lajikkeiden kasveja, joiden tiedetään olevan resistenttejä asianomaiselle tuhoojalle, saa tuoda unioniin ainoastaan, jos niiden mukana on kasvien terveystodistus, jossa tämä vahvistetaan kohdassa ”Lisäilmoitus”.

9 artikla

Asianomaisten siementen tuonti unioniin

1. Kolmansista maista peräisin olevia asianomaisia siemeniä (Capsicum spp. -lajikkeiden siemeniä, joiden tiedetään olevan resistenttejä asianomaiselle tuhoojalle) saa tuoda unioniin ainoastaan, jos niiden mukana on kasvien terveystodistus, jonka kohdassa ”Lisäilmoitus” on a) virallinen lausunto siitä, että kaikki seuraavat edellytykset täyttyvät: i) asianomaisten siementen emokasvit on tuotettu tuotantopaikassa, jossa asianomaista tuhoojaa ei tiedetä esiintyvän asianomaisen tuhoojan havaitsemiseksi hyvissä ajoin suoritettujen virallisten tarkastusten perusteella ▼M2 ii) asianomaisille siemenille tai kyseisten asianomaisten siementen emokasveille on tehty virallinen näytteenotto ja testaus asianomaisen tuhoojan varalta liitteen mukaisesti ja kyseisissä testeissä ei ole havaittu asianomaista tuhoojaa; Emokasveja testattaessa näytteet on otettava mahdollisimman vähän aikaa ennen hedelmien ensimmäisen korjuun aloittamista. ▼B b) ►M1 emokasvien tuotantopaikan jäljitettävyyttä koskevat tiedot. ◄

2. Kolmansista maista peräisin olevia asianomaisia Capsicum spp. -lajikkeiden siemeniä, joiden tiedetään olevan resistenttejä asianomaiselle tuhoojalle, saa tuoda unioniin ainoastaan, jos niiden mukana on kasvien terveystodistus, jossa tämä vahvistetaan kohdassa ”Lisäilmoitus”.

▼M1

3. Poiketen siitä, mitä 1 kohdan a alakohdan i alakohdassa säädetään, asianomaisten siementen, jotka on korjattu ennen 15 päivää elokuuta 2020, osalta kohdassa ”Lisäilmoitus” on todettava ainoastaan, että 1 kohdan a alakohdan ii alakohdan vaatimus täyttyy, ja siinä on oltava seuraava maininta: ”Siemenet on korjattu ennen 15 päivää elokuuta 2020.”

4. Kasvinterveystodistusten, jotka on annettu 31 päivän maaliskuuta 2021 jälkeen, kohdassa ”Lisäilmoitus” on vahvistettava, että kolmansista maista peräisin olevat asianomaiset siemenet on testattu jollakin muulla täytäntöönpanoasetuksen (EU) 2020/1191 liitteessä olevassa 3 kohdassa tarkoitetulla menetelmällä kuin ELISA-menetelmällä.

▼M2

10 artikla

Viralliset tarkastukset unioniin tuonnin yhteydessä

Toimivaltaisen viranomaisen on tämän asetuksen liitteen mukaisesti tehtävä näytteenotto ja testaus vähintään 20 prosentille asianomaisten siementen ja istutusta varten tarkoitettujen kasvien lähetyksistä sillä rajatarkastusasemalla, jonka kautta ne saapuvat ensimmäistä kertaa unioniin, tai komission delegoidussa asetuksessa (EU) 2019/2123 ( 1 ) tarkoitetussa valvontapisteessä.

Israelista peräisin olevien asianomaisten siementen ja asianomaisten istutettaviksi tarkoitettujen kasvien lähetysten tapauksessa näytteenotto ja testaus on tehtävä 50 prosentille lähetyksistä ja Kiinasta peräisin olevien asianomaisten siementen lähetysten tapauksessa 100 prosentille lähetyksistä.

▼B

11 artikla

Täytäntöönpanopäätöksen (EU) 2019/1615 kumoaminen

Kumotaan täytäntöönpanopäätös (EU) 2019/1615 15 päivästä elokuuta 2020 alkaen.

12 artikla

Soveltamisaika

Tätä asetusta sovelletaan ►M2 31 päivään toukokuuta 2023 ◄ .

13 artikla

Voimaantulo

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE

1. Näytteenottosuunnitelmat, jotka koskevat muita siemeniä kuin sellaisten Capsicum spp. -lajikkeiden siemeniä, joiden tiedetään olevan resistenttejä asianomaiselle tuhoojalle

Näytteenotto siemenistä fyysisiä tarkastuksia varten on tehtävä kasvinsuojelutoimenpiteitä koskevan kansainvälisen standardin N:o 31 ”Methodologies for sampling of consignments” (ISPM31) asiaankuuluvassa taulukossa tarkoitettujen seuraavien näytteenottojärjestelmien mukaisesti sen mukaan, mitkä siemenerät ovat kyseessä:

— siemenerät, joissa on enintään 3 000 siementä: käytetään hypergeometrista näytteenottojärjestelmää, jolla voidaan vahvistaa 95 prosentin luotettavuustasolla tartunnan saaneiden kasvien vähintään 10 prosentin esiintymistaso

— siemenerät, joissa on 3 000 –30 000 siementä: käytetään näytteenottojärjestelmää, jolla voidaan vahvistaa 95 prosentin luotettavuustasolla tartunnan saaneiden kasvien vähintään prosentin esiintymistaso

— siemenerät, joissa on enemmän kuin 30 000 siementä: käytetään näytteenottojärjestelmää, jolla voidaan vahvistaa 95 prosentin luotettavuustasolla tartunnan saaneiden kasvien vähintään 0,1 prosentin esiintymistaso.

Osanäytteiden on koostuttava enintään 1 000 siemenestä polymeraasiketjureaktiomenetelmiä (PCR) varten.

Osanäytteiden on koostuttava enintään 250 siemenestä entsyymivälitteistä immunosorbenttimääritysmenetelmää (ELISA) varten.

▼M2

2. Näytteenottosuunnitelmat, jotka koskevat muita asianomaisia kasveja kuin Capsicum spp. -lajikkeita, joiden tiedetään olevan resistenttejä kyseiselle tuhoojalle

Asianomaisista kasveista on kerättävä 200 mieluiten nuorta kasvin yläosassa olevaa lehteä tuotantopaikkaa ja lajiketta kohti, lukuun ottamatta Capsicum spp. -lajikkeita, joiden tiedetään olevan resistenttejä asianomaiselle tuholaiselle.

Jos kasvit ovat oireisia, näytteet testausta varten on otettava vähintään 3 oireisesta lehdestä.

▼B

3. Testausmenetelmät asianomaisen tuhoojan havaitsemiseksi ja tunnistamiseksi siemenissä, lukuun ottamatta Capsicum spp. -lajikkeiden siemeniä, joiden tiedetään olevan resistenttejä kyseiselle tuhoojalle.

Asianomainen tuhooja on havaittava asianomaisissa siemenissä käyttämällä jotain seuraavista testausmenetelmistä:

— ELISA, 1 päivään lokakuuta 2020 asti, ainoastaan kasvipassien tai kasvinterveystodistusten myöntämiseen tarvittavaa vahvistusta testikohteen tuhoojasta vapaata asemaa varten

— reaaliaikainen RT-PCR käyttäen ISF-protokollassa kuvattuja alukkeita ja koettimia (2020) ( 2

— reaaliaikainen RT-PCR, jossa käytetään Menzelin ja Winterin alukkeita ja koetinta ( Acta Horticulturae , julkaistavaksi).

Jos havaitsemistestistä saadaan positiivinen tulos, on tunnistamisen vahvistamiseksi suoritettava toinen testi samalle näytteelle eri menetelmällä, mutta kuitenkin yhdellä edellä luetelluista reaaliaikaisista RT-PCR-menetelmistä. Jos pilleröidyistä siemenistä saadut havaitsemis- ja tunnistustulokset ovat epäjohdonmukaisia, siementen päällyste on poistettava ja siemenet testattava uudelleen.

▼M2

4. Testausmenetelmät asianomaisen tuhoojan havaitsemiseksi ja tunnistamiseksi asianomaisissa kasveissa, lukuun ottamatta Capsicum spp. -lajikkeita, joiden tiedetään olevan resistenttejä asianomaiselle tuhoojalle, sekä asianomaisissa hedelmissä

Asianomaisen tuhoojan havaitsemiseksi asianomaisissa kasveissa (lukuun ottamatta Capsicum spp. -lajikkeita, joiden tiedetään olevan resistenttejä asianomaiselle tuhoojalle) sekä asianomaisissa hedelmissä on käytettävä yhtä seuraavista menetelmistä:

▼B

— ELISA, vain oireilevalle ainekselle

— tavanomainen RT-PCR käyttäen Alkownin et al. alukkeita (2019)

— tavanomainen RT-PCR käyttäen Ridrigues-Mendozan et al. alukkeita (2019)

— reaaliaikainen RT-PCR käyttäen ISF-protokollassa kuvattuja alukkeita ja koettimia (2020) ( 3

— reaaliaikainen RT-PCR, jossa käytetään Menzelin ja Winterin alukkeita ja koetinta ( Acta Horticulturae , julkaistavaksi).

Jos havaitsemistestistä saadaan positiivinen tulos, on tunnistamisen vahvistamiseksi suoritettava toinen testi samalle näytteelle eri menetelmällä, mutta kuitenkin yhdellä edellä luetelluista RT-PCR-menetelmistä.